User:Syedakhtarabbasnaqvi

SYED AKHTAR AMROHVI

1) Chillaya haath maar ke zaanoo pe Ibne Saad Ai wa fazeehata, ye hazeemat zafar ke baad Zeba dilawaron ko nahi hai khilaaf-e-waad Aik pehelwaa ye sunte hi garja misaal-e-raad Naara kiya ke karta hoon hamla Imaam par Ai Ibne Saad likh de zafar mere naam par

2) Bala qad o qulfat, tan o mand o kheera sar Roai'n tan o siyaah, dar o aahni kamar Nawaq payaam-e-marg, ke tarkash ajal ka ghar Taighein hazaar toot gayin jis pe wo sipar Dil mein badi, tabeeyat-e-bad mein bigaad tha Ghode pe tha shaqi ke hawa mein pahaad tha

3) Saath uske aik usi qad o qamat ka aik yal Aankhen kabood, rang siyaah, abroowo pe bal Badkaar o badshiyaar o sitamgaar o pur waghal Jung aazma, bhagaaye hue lashkaron ked dal Bhaale liye, kasay hue kamrein sataiz par Naza ye zarb-e-gurz pe, ye taigh-e-taiz par

4) Khhich jaaye shaql-e-harb wo tatbeer chahiye Dushman bhi sab makar ho, wo taqreer chahiye Tezi zubaa mein soorat-e-shamsheer chahiye Faulaad ka qalam, dam-e-tehreer chahiye Naqsha khichega saaf saf-e-kaarzaar ka Paani dawaat chahati hai Zulfiqaar ka

5) Lashkar mein iztaraab tha, faujo mein khalbali Sawant behawaas, hirasaa'n dhani bali Dar tha ke lo Hussain badhe, taigh ab chali Ghul tha idher hain Marhab o Antar, udher Ali Khaiber) and Imam Hussain(as) was Hazrat Ali(as)

Kaun aaj sar baland ho aur kaun past ho Kiski zafar ho dekhiye, kiski shikast ho 6) Aawaz di ye Haatif-e-Ghaibi ne tab ke haa'n Bismillah ai Ameer-e-Arab ke suroor-e-jaa'n Utthi Ali ki taigh-e-do dum chaat ke zabaa Baithe durust ho ke faras pe Shah-e-Zamaa Waa'n se wo shor bakht badha naara maar ke Paani bhar aaya moo mein idher Zulfiqaar ke

7)Lashkar ke sab jawaa thay ladaai mein jee ladaaye Wo bad nazar tha aankhon mein aankhen idher gadaaye Taighein ladi sipaah ki ya abr gadgadaaye Ghusse mein aa ke ghode neb hi daant katkataaye Maari jo taap dark e hate har laee ke paav Maahi pe dagmaga gaye gaav-e-zamee ke paav

8) Zaalim utha ke gurz ko aaya janaab par Taari hua ghazab Khalaf-e-Boo Turaab par Maara jo haath, paav jamaa kar rakaab par Bijli giri shaqi ke sar-e-pur itaab par Bad haath mein shikast, zafar naik haath mein Haath ud ke jaa gira kai haath, aik haath mein

9)Kuch dast-e-paacha ho ke chala tha wo naabkaar Panje se par ajal ke kahaa jaa sake shikaar Waa usne baaye haath mein li taigh-e-aabdaar Yaa'n san se aayi pusht ke faqro pe Zulfiqaar Qurbaan taigh-e-taiz-e-Shah-e-naamdaar ke Do tukde thay sawaar ke, do raahwaar ke

10) Phir doosre pe gurz uttha kar pukaare Shaah Kyon? Zarb-e-Zulfiqaar pet u neb hi ki nigaah? Sarshaar tha sharaab-e-takabbur se roosiyaah Jaata kahaa ke maut to roke hue thi raah Ghul tha usay ajal ne badhaaya jo gher ke Lo, doosra shikaar gaya moo mein sher ke

11) Aaya shaqi ke asp-e-Shah-e-Dee palat pada Sabit hua ke sher-e-garisna jhapat pada Taigh-e-shaqi ne dhal pe maara to pat pada Zarbat padi ke gumbat-e-dauwaar phat pada Paiwand sadr-e-zeen, jasad(body) o farq(head) ho gaya Ghoda zamee mein seene talak gharq ho gaya